Us enviem una notícia que farà força enrenou i que esperem que pugui desenvolpar-se i créixer amb el suport de tots i totes. Gràcies per fer-ne una màxima difusió. 
Querella popular per segrest policial
Avui al migdia s'ha donat a conèixer la intenció del conjunt de col·lectius antirepressius que van organitzar la manifestació de diumenge passat de presentar una querella en contra del cos dels Mossos d'Esquadra per vulneració de drets fonamentals. 
Diverses persones, a títol individual però en representació del conjunt d'assistents a la manifestació segrestada el dia 17, interposaran a Barcelona una querella per ?evitar que es repeteixi aquest claríssim abús policial, perquè mai més cap altre cos gosi coaccionar ni restringir la llibertat de manifestació del nostre poble?. 
Sense concretar exactament el contingut de la querella, aquesta farà referència a drets constitucionals com els de la llibertat i de manifestació, posant en evidència que en cap cas es pot considerar legal la situació viscuda per 300 persones el passat diumenge, que veient coaccionada la mobilització en la que participaven no van poder sortir del cercle policial sota l'amenaça de ser colpejades. Aquesta situació, amb la manifestació ja aturada i fins que els policies van enretirar els cordons que la mantenien segrestada, va durar des de les 8 del vespre fins a dos quarts d?onze. 
En un termini d'una setmana, els promotors d'aquesta querella, asseguren que ja la tindran redactada. Mentrestant, han iniciat una roda de contactes per presentar la iniciativa i sol·licitar el màxim suport social a la mateixa. En aquest sentit han rellançat el manifest elaborat per a la manifestació per tal que més col·lectius s'hi adhereixin. 
En opinió d'un dels portaveus d'aquesta iniciativa: ?el que defensàvem diumenge, sortint al carrer, era precisament la llibertat de manifestació i ja veus, un cop més varem sofrir l'abús dels qui ens volen en silenci, sense capacitat de mobilització. Ara anem més enllà, hem entès que no podem aturar-nos aquí, el dia 17 varem aguantar segrestades sense caure en les seves provocacions i varem guanyar, es van haver de retirar... ara es tracta que aquest precedent es consolidi i només amb el màxim suport social podrem aturar la dinàmica imperant de retallar constantment llibertats de la població?.